Primària

**Valors Socials i Cívics 5**

Programació

**Unitat 10**

 **1.** Presentació de la unitat

 **2.** Objectius didàctics

 **3.** Continguts de la unitat, criteris d’avaluació i estàndards d’aprenentatge avaluables

 **4.** Selecció d’evidències per al dossier (*porfolio*)

 **5.** Competències: descriptors i acompliments

 **6.** Tasques

 **7.** Estratègies metodològiques

 **8.** Recursos

 **9.** Eines d’avaluació

**10.** Mesures per a la inclusió i atenció a la diversitat

**11.** Autoavaluació del professorat

# 1. PRESENTACIÓ DE LA UNITAT

## Títol

Un poc de civisme

## Descripció de la unitat

El centre d’interés en aquesta última unitat girarà entorn de tres eixos que coexistixen en la societat actual i que necessiten ser revisats per a poder orientar els alumnes a comprendre la realitat social que els envolta. Aquests aspectes són: els valors de la societat democràtica, la resolució de conflictes i la influència de la publicitat en el consum. Concretament, centrarem l’atenció de l’alumnat en el valor que té la democràcia per a la societat i en el dret i el deure que tenen de participar com a ciutadans en els processos democràtics que es desenvolupen en el context on es desenvolupen. A més, tractarem la importància de «la mediació» per a resoldre conflictes del dia a dia i el problema del consumisme en la nostra societat.

Des d’aquesta perspectiva, tractarem que els xiquets analitzen problemes i situacions de la seua vida quotidiana que els permeten expressar les seues idees i experiències al mateix temps que van aprenent estratègies per a exercir la democràcia, resoldre conflictes de forma pacífica i no deixar-se influir per la publicitat.

## Temporalització: quatre sessions i un dossier

Maig: juny:

• Sessió 31: Mediar en en conflictes.

• Sessió 32: El valor de la democràcia.

• Sessió 33: Participar: dret i deure.

• Sessió 34: Publicitat i consum.

• Sessió 35: Dossier de l’alumne.

**2. OBJECTIUS DIDÀCTICS**

• Entendre què significa la mediació.

• Conéixer les normes bàsiques de mediació.

• Valorar les situacions de conflicte com oportunitats de creixement personal.

• Analitzar les característiques de la democràcia i els principis de convivència de la Constitució espanyola.

• Identificar els valors cívics i socials d’una societat democràtica.

• Comprendre el dret i el deure de participar en els processos democràtics de l’àmbit escolar.

• Assenyalar formes de participació en l’àmbit escolar.

• Prendre consciència de l’efecte del consum en el medi ambient.

• Analitzar la influència de la publicitat sobre el consum.

# 3. CONTINGUTS DE LA UNITAT, CRITERIS D’AVALUACIÓ I ESTÀNDARDS D’APRENENTATGE AVALUABLES

|  |  |  |
| --- | --- | --- |
| **Continguts** | **Criteris d’avaluació** | **Estàndards d’aprenentatge avaluables** |
|  |  |  |
| • La resolució del conflicte. • Les normes bàsiques de la mediació no formal. • La comprensió del conflicte com a oportunitat.• Els valors socials i la democràcia. Les notes característiques de la democràcia. Els valors cívics en la societat democràtica.• Els principis de convivència en la Constitució espanyola.• El dret i el deure de participar. Els cursos de participació. • El respecte i la conservació del medi ambient. L’anàlisi de la influència de la publicitat sobre el consum. |  1. Entendre i valorar el conflicte com a oportunitat d’aprenentatge i creixement personal i conéixer les normes bàsiques de la mediació no formal. |  1.1. Descobrix i exposa oralment oportunitats de creixement personal en les situacions de conflicte. 1.2. Practica la negociació cooperativa com a via per a resoldre conflictes en situacions informals i durant la realització de tasques cooperatives. 1.3. Utilitza estratègies de la mediació no formal per a resoldre els seus propis conflictes.  1.4. Mostra una actitud favorable a afrontar conflictes i els resol de forma constructiva. |
|  2. Conéixer i expressar les notes característiques de la democràcia i la importància dels valors cívics en la societat democràtica, especificar els principis bàsics de convivència a la Constitució espanyola, comprendre el dret i el deure de participar. |  2.1. Argumenta la importància dels valors cívics en la societat democràtica en situacions de diàleg. 2.2. Expressa per escrit les notes característiques de la democràcia. |
|  3. Implicar-se en la gestió democràtica de les normes, comprendre i valorar la igualtat de drets d’homes i dones, i la coresponsabilitat en les tasques domèstiques i la cura de la família. |  3.1. Es compromet en la construcció i el respecte de les normes de l’escola. 3.2. Expressa amb claredat iniciatives per a millorar la implicació de tots els membres de la comunitat educativa en els processos que el concernixen. 3.3. Investiga i presenta casos, mitjançant treballs de lliure creació, de falta de coresponsabilitat en la cura de la família presentats en els mitjans de comunicació. |
|  |  4. Analitzar la influència de la publicitat sobre el consum. |  4.1. Analitza les raons per les quals les persones establixen la necessitat de consumir quan veuen un anunci publicitari. 4.2. Exposa mitjançant treballs creatius les reflexions personals sobre la influència de la publicitat. 4.3. Observa i jutja críticament hàbits de consum innecessari. |

# 4. SELECCIÓ D’EVIDÈNCIES PER AL DOSSIER (*PORFOLIO*)

Els estàndards d’aprenentatge mostren el grau d’assoliment dels criteris d’avaluació des de la mateixa descripció i concreció del criteri. Per tal de facilitar el seguiment del desenvolupament de cada estàndard, buscarem evidències dels alumnes que en mostren l’evolució en cada un.

En l’annex d’avaluació es proposa un dossier (*porfolio*) d’evidències per als estàndards d’aprenentatge. El quadre següent suggerix una selecció d’algunes d’aquestes possibles evidències. Els docents podran substituir-les per unes altres que consideren més rellevants per al desenvolupament del seu grup.

Llibre de l’alumne (LA) / Proposta didàctica (PD)

|  |  |
| --- | --- |
| **Estàndards d’aprenentatge avaluables** | **Selecció d’evidències per al dossier** |
|  |  |
|  1.1. Descobrix i exposa oralment oportunitats de creixement personal en les situacions de conflicte. | • Situacions o problemes esmentats en el l’activitat 2 de l’apartat «Tertúlia» de la sessió 31. |
|  1.2. Practica la negociació cooperativa com a via per a resoldre conflictes en situacions informals i durant la realització de tasques cooperatives. | • Solucions aportades en l’activitat 3 de l’apartat «Tertúlia» de la sessió 31. |
|  1.3. Utilitza estratègies de la mediació no formal per a resoldre els seus propis conflictes.  | • Frases de mediació escrites al quadern en l’activitat 2 de l’apartat «Mediem?» de la sessió 31. |
|  1.4. Mostra una actitud favorable a afrontar conflictes i els resol de forma constructiva. | • Normes o dibuixos plasmats al cartell realitzat en l’activitat 2 de l’apartat «Espai per a la mediació» de la sessió 31. |
|  2.1. Argumenta la importància dels valors cívics en la societat democràtica en situacions de diàleg. | • Programa electoral dissenyat en l’apartat «Tertúlia» de la sessió 32. |
|  2.2. Expressa per escrit les notes característiques de la democràcia. | • Arguments sobre aspectes de la democràcia escrits al quadern en l’activitat 1 de l’apartat «Societat i democràcia» de la sessió 32.  |
|  3.1. Es compromet en la construcció i el respecte de les normes de l’escola. | • Aspectes de l’escola en els quals li agradaria col·laborar escrits en el quadern en l’activitat 2 de l’apartat «Democràcia al col·legi» de la sessió 33. |
|  3.2. Expressa amb claredat iniciatives per a millorar la implicació de tots els membres de la comunitat educativa en els processos que el concernixen.  | • Proposta conjunta de canvis a l’escola elaborada en l’activitat 3 de l’apartat «Millorant la meua escola...» de la sessió 33.  |
|  3.3. Analitza les raons per les quals les persones establisquen la necessitat de consumir en veure un anunci publicitari | • Imatges que conviden al consumisme aportades en l’apartat «Tertúlia» de la sessió 34. |
|  4.1. Observa i jutja críticament hàbits de consum innecessari. | • Taula de productes consumits elaborada en el quadern en l’activitat 1 de l’apartat «Stop al consumisme» de la sessió 34. |
|  4.2. Exposa mitjançant treballs creatius les reflexions personals sobre la influència de la publicitat. | • Anunci publicitari realitzat en l’apartat «Publicitat anticonsum» de la sessió 34. |

# 5. COMPETÈNCIES: DESCRIPTORS I ACOMPLIMENTS

|  |  |  |
| --- | --- | --- |
| **Competència** | **Descriptor** | **Acompliment** |
|  |  |  |
| *Comunicació lingüística* | Expressar oralment de manera ordenada i clara qualsevol tipus d’informació. | Explica les seues idees sobre els interrogants plantejats en la unitat de manera que tots els companys puguen entendre'l. |
| Pla lector: comprendre el sentit dels textos escrits. | Argumenta amb claredat les seues idees després de la lectura comprensiva dels textos i enunciats de la unitat. |
| *Competència matemàtica i competències bàsiques en ciència i tecnologia* | Aplicar les estratègies de resolució de problemes a qualsevol situació problemàtica. | Considera diferents alternatives abans de realitzar les activitats requerides. |
| *Competència digital* | Emprar eines digitals per a la construcció de coneixement. | Es basa en els suports visuals de la unitat per a completar les activitats. |
| *Aprendre a aprendre* | Seguir els passos establits i prendre decisions sobre els passos següents en funció dels resultats intermedis.  | Avalua la consecució d’objectius d’aprenentatge. |
| Aprenentatge cooperatiu: generar estratègies per a aprendre en diferents contextos d’aprenentatges.  | Participa en les dinàmiques cooperatives plantejades actuant de forma democràtica i solucionant de forma pacífica els conflictes que es generen dins del grup. |
| Intel·ligències múltiples: identificar potencialitats personals com a aprenent: estils d’aprenentatge, intel·ligències múltiples, funcions executives... | Elabora recursos i propostes que l’ajuden a emprendre accions democràtiques i rebutjar els conflictes i el consumisme en l’entorn més pròxim. |
| *Competències socials i cíviques* | Identificar les implicacions que té viure en un estat social i democràtic de dret ratificat per una norma suprema anomenada Constitució espanyola. | Verbalitza idees, actituds i normes que afavorixen la convivència democràtica en diversos àmbits de la seua vida. Desenvolupa la capacitat de diàleg amb els altres en situacions de convivència i treball i per a la resolució de conflictes. |
| Educació en valors: desenvolupar capacitat de diàleg amb els altres en situacions de convivència i treball i per a la resolució de conflictes. | Treballa en grup de forma cooperativa respectant les opinions dels altres i participant en les discussions de forma pacífica. |
| *Sentit d’iniciativa i esperit emprenedor* | Mostrar iniciativa personal per a iniciar o promoure accions noves. | Proposa iniciatives per a millorar la societat, l’escola i evitar els conflictes i el consumisme. |
| *Consciència i expressions culturals* | Elaborar treballs i presentacions amb sentit estètic. | Presenta les activitats requerides a través de formats creatius i plàstics. |

**6. TASQUES**

Llibre de l’alumne (LA) / Proposta didàctica (PD) / Llibre digital (LD)

**Tasca 1: Sessió 31:** Mediar en conflictes

• Realitzem l’activitat «Abans de la sessió» de la PD per a introduir la sessió.

• Lectura de l’enunciat de l’apartat «Què faries tu?».

• Pensem en què ha causat l’enfrontament que es narra en l’apartat anterior i intentem solucionar-lo en l’activitat 2 i 3 de l’apartat «Tertúlia».

• Aprenem com fer de mitjancer en conflictes realitzant una lectura comprensiva del text d’apartat «Mediem?» i les activitats 1 i 2 que l’acompanyen.

• Fem un cartell amb normes de mediació en l’activitat de l’apartat «Espai per a la mediació».

• Realitzem l’activitat «Després de la sessió» de la PD per a tancar la sessió.

**Tasca 2: Sessió 32:** El valor de la democràcia

• Realitzem l’activitat «Abans de la sessió» de la PD per a introduir la sessió.

• Reflexionem individualment sobre les preguntes que acompanyen a la imatge de l’apartat «Qui decidix?».

• Elaborem el nostre propi programa electoral en l’apartat «Tertúlia».

• Aprenem més sobre la societat i la democràcia realitzant la lectura comprensiva del text de l’apartat «Societat i democràcia» i les activitats 1 i 2 que l’acompanyen.

• Escrivim una carta a l’alcalde de la nostra població en l’apartat «Benvolgut senyor alcalde».

• Realitzem l’activitat «Després de la sessió» de la PD per a tancar la sessió.

**Tasca 3: Sessió 33:** Participar: dret i deure

• Realitzem l’activitat «Abans de la sessió» de la PD per a introduir la sessió.

• Contestem mentalment a les preguntes que es plantegen en l’apartat «A qui han elegit?».

• Reflexionem sobre el nostre delegat ideal en l’apartat «Tertúlia».

• Lectura comprensiva del text de l’apartat «Democràcia al col·legi» i realització de les dues activitats que l’acompanyen.

• Elaborem una proposta conjunta de canvis per a la nostra escola en l’apartat «Millorant la meua escola...».

• Realitzem l’activitat «Després de la sessió» de la PD per a tancar la sessió.

**Tasca 4: Sessió 34:** Publicitat i consumisme

• Realitzem l’activitat «Abans de la sessió» de la PD per a introduir la sessió.

• Observem la imatge de l’apartat «Sabem consumir?» i pensem individualment un títol.

• Fem metàfores sobre el consumisme en l’apartat «Tertúlia».

• Lectura comprensiva del text de l’apartat «Stop al consumisme» i realització de les dues activitats que l’acompanyen.

• Elaborem un anunci publicitari que denuncie el consumisme en l’apartat «Publicitat anticonsum».

• Realitzem l’activitat «Després de la sessió» de la PD per a tancar la sessió.

**Tasca 5: Sessió 35:** Dossier de l’alumne

• En el dossier comprovarem els avanços que ha realitzat l’alumne al llarg del trimestre.

**7. ESTRATÈGIES METODOLÒGIQUES**

En el desenvolupament de les tasques es fan servir diverses estratègies metodològiques:

• Treball reflexiu individual en el desenvolupament de les activitats individuals.

• Discussions i treball per parelles i grups reduïts.

• Posada en comú en gran grup: després del treball individual o de grup.

• Estructures de cooperatiu suggerides en la guia del professor per a treballar els principis de definició d’objectiu de grup, interdependència positiva i interacció cara a cara.

• Iniciar les sessions a partir d’imatges que capten l’atenció de l’alumne per tal de facilitar l’aprenentatge dels continguts de la unitat.

• Treballs d’expressió artística i corporal en els quals plasmen de diferents maneres el que van descobrint i aprenent.

• Seqüenciació lògica, progressiva i pràctica dels continguts i activitats, basada en el mètode d’aprenentatge per experiència.

• Exposició del professor.

**8. RECURSOS**

Per al tractament de la unitat, a més del llibre de l’alumne, es faran servir:

• El llibre digital

• Recursos interactius proposats en l’apartat «En la xarxa»

• Vídeos i imatges

• Revistes i/o diaris

• Pissarra tradicional o digital

• Folis o cartolines xicotetes i grans

• Llapis de colors i retoladors

• Paper llençol blanc

• Tisores i goma d’enganxar

• Bossa de plàstic o capsa de cartó

**Recursos digitals**

• Llibre digital: els alumnes podran reforçar o ampliar els continguts estudiats utilitzant els recursos digitals disponibles.

• A continuació, es recullen alguns enllaços web: [*http://anayadigital.es*](http://anayadigital.es)

# 9. EINES D’AVALUACIÓ

• Registre d’avaluació (en l’annex d’avaluació).

• Altres recursos: rúbrica, diana, etc. (en l’annex d’avaluació).

# 10. MESURES PER A LA INCLUSIÓ I L’ATENCIÓ DE LA DIVERSITAT

• Quines dificultats i potencialitats preveig en el grup durant el desenvolupament de la unitat?

• Com en minimitzaré les dificultats?

• Quines necessitats individuals preveig en el desenvolupament de la unitat?

• Quins recursos i estratègies empraré per a atendre les necessitats individuals?

# 11. AUTOAVALUACIÓ DEL PROFESSORAT

• Quin percentatge d’alumnes han assolit els objectius d’aprenentatge de la unitat?

• Què és el que ha funcionat millor en aquesta unitat?

• Què canviaria en el desenvolupament de la unitat el curs que ve? Per què?